# David Mateos Ramajo

David Mateos Ramajo (Madrid, 22 d'abril de 1987) és un futbolista madrileny. Format al Reial Madrid CF, actualment juga a l'Orlando City.

## Trajectòria

Va començar a jugar al Villarrosa, equip del barri d'Hortaleza, a Madrid. Després de passar unes proves, va entrar a formar part de l'equip Infantil B del Reial Madrid CF, amb dotze anys.
Va ser convocat per primer cop amb el primer equip durant un partit de lliga contra el Racing de Santander el 30 de gener de 2010 amb Manuel Pellegrini com a entrenador.
A l'inici de la temporada 2010-11, va signar un contracte com a professional amb el club blanc, sent convocat per al primer partit de la temporada contra el RCD Mallorca, encara que no va jugar. Amb el traspàs de Rafael van der Vaart al Tottenham Hotspur FC, va obtenir una plaça al primer equip.
Malgrat que durant la temporada és assíduament convocat amb el primer equip, no va arribar a debutar fins al 23 de novembre de 2010, a la Lliga de Campions al camp de l'AFC Ajax, substituint a Lass Diarra. Degut a la seva poca participació en l'equip madrileny, al mercat d'hivern es va especular amb la seva sortida, cedit al Celtic de Glasgow o a l'AEK d'Atenes, el 31 de gener es va fer oficial la cessió a l'AEK fins al final de la temporada.
El juliol de 2011, després de tornar a l'equip madrileny, va tornar a ser cedit, aquest cop al Reial Saragossa, on coincidirà amb el seu antic company al Castella, Juan Carlos.

## Palmarès
### Reial Madrid CF

* 1 Copa del Rei: 2010-11

## Estadístiques

    Actualitzades a 13 de juliol de 2011.
| Club | Temporada | Lliga | Lliga | Lliga | Copa | Copa | Copa | Europa | Europa | Europa | Total | Total | Total |
| Club | Temporada | Partits | Gols | Assist. | Partits | Gols | Assist. | Partits | Gols | Assist. | Partits | Gols | Assist. |
| RM Castilla | 2007–08 | 34 | 1 | — | — | — | — | — | — | — | 34 | 1 | — |
| RM Castilla | 2008–09 | 30 | 0 | — | — | — | — | — | — | — | 30 | 0 | — |
| RM Castilla | 2009–10 | 33 | 1 | — | — | — | — | — | — | — | 33 | 1 | — |
| RM Castilla | Total | 97 | 2 | — | — | — | — | — | — | — | 97 | 2 | — |
| Reial Madrid CF | 2010-11 | 0 | 0 | 0 | 1 | 0 | 0 | 1 | 0 | 0 | 2 | 0 | 0 |
| Reial Madrid CF | Total | 0 | 0 | 0 | 1 | 0 | 0 | 1 | 0 | 0 | 2 | 0 | 0 |
| AEK d'Atenes | 2010-11 | 7 | 0 | — | 2 | 0 | 0 | — | — | — | 9 | 0 | 0 |
| AEK d'Atenes | Total | 7 | 0 | 0 | 2 | 0 | 0 | — | — | — | 9 | 0 | 0 |
| Reial Saragossa | 2011-12 | 0 | 0 | 0 | 0 | 0 | 0 | — | — | — | 0 | 0 | 0 |
| Reial Saragossa | Total | 0 | 0 | 0 | 0 | 0 | 0 | 0 | 0 | 0 | 0 | 0 | 0 |
| Total | Total | 104 | 2 | 0 | 3 | 0 | 0 | 1 | 0 | 0 | 108 | 2 | 0 |

## Referències

* ↑ «Perfil i estadístiques de David Mateos» (en alemany). [Consulta: 10 setembre 2016].
* ↑ «Deportivo La Coruña 1 - 3 Real Madrid]» (en anglès). ESPN Soccernet. Arxivat de l'original el 2011-06-22. [Consulta: 3 setembre 2010].
* ↑ «Mourinho ja pot comptar amb Mateos per a Mallorca» (en castellà). AS.com, 27-08-2010. [Consulta: 3 setembre 2010].
* ↑ «Llista de convocats per al partit davant el Mallorca» (en castellà). Web oficial del Real Madrid CF, 28-08-2010. [Consulta: 3 setembre 2010].
* ↑ «Ozil heretaria el '23' de l'holandès i Mateos el '15'» (en castellà). AS.com, 01-09-2010. [Consulta: 3 setembre 2010].
* ↑ «Mateos: "Lo primero que haré será enmarcar la camiseta"» (en castellà). MARCA.com, 23-11-2010. [Consulta: 24 novembre 2010].
* ↑ «Crònica de l'Ajax 0 - Real Madrid 4» (en castellà). uefa.com, 23-11-2010. [Consulta: 24 novembre 2010].
* ↑ «Passeig per Amsterdam abans del Clàssic» (en castellà). MARCA.com, 23-11-2010. [Consulta: 24 novembre 2010].
* ↑ «El madridista Mateos, possible cessió a l'AEK d'Atenes» (en castellà). As.com, 29-01-2011. [Consulta: 29 gener 2011].
* ↑ «RM Castilla 2009-2010» (en castellà). donbalon.com. [Consulta: 5 setembre 2010].

## Enllaços externs

* «Perfil de David Mateos» (en castellà). Web oficial del Real Madrid CF. [Consulta: 1r setembre 2010].
* «Estadístiques de David Mateos» (en alemany). transfermarkt.de. [Consulta: 5 setembre 2010].